Act 23 - Covert Maneuvers, Wiseman

## Act 23 暗躍—WISEMAN

Act 23 An'yaku WISEMAN

**Act 23 - Covert Maneuvers, Wiseman** este cel de al doilea capitol al volumului 5, al arcului al doilea al seriei manga scrise și ilsutrate de Nakao Takeuchi. Este tot al doilea capitol și din Eternal Edition 4, unde eate tradus ca **Act.23 Puppet Master: Wiseman**.

## Rezumat

Sailor senshi pornesc în căuarea dispăruților, iar Black Lady li se arată. Regatul Lunii continuă să se deterioreze cu fiecare clipă care trece, mai ales după un nou atac al Clanului Luna Neagră .

## Personaje

* Sailor senshi
	+ Usagi Tsukino sau Sailor Moon
	+ Ami Mizuno sau Sailor Mercur
	+ Rei Hino sau Sailor Marte
	+ Makoto Kino sau Sailor Jupiter
	+ Minako Aino sau Sailor Venus
	+ Sailor Pluto
* Luna Neagră
	+ Wiseman
	+ Demande
	+ Safir
	+ Black Lady
* Personaje aliate
	+ Mamoru Chiba sau Tuxedo Mask
	+ Luna-P
	+ Luna
	+ Artemis
	+ Diana
	+ Mama lui Usagi
	+ Fratele lui Usagi
	+ Regele Endymion
	+ Neo Regina Serenity (cristalizată)

## Acțiune

Sailor Moon este hotărâtă să intre în furtună, după Tuxedo Mask. Pluto încearcă să o facă să se răzgândească din cauza pericolului, dar, văzând că nu e cale de întoarcere, o însoțește. La fel și celelalte luptătoare senshi. Riscul de a te răteci fără o cheie spațio-temporală este foarte mare, iar singura explicație pe care Sailor Pluto o poate găsi este ca cineva să fi dat peste Chibi Usa, cineva care a dus-o într-un alt spațiu. Sailor Venus trage concluzia potrivit căreia este foarte probabil ca Tuxedo Mask să fie cu Chibi Usa. Hoinărind prin univers, o Luna-P defectă le iese în cale. Un lucru nefiresc, deoarece Chibi Usa nu pleca nicăieri fără Luna-P.

Safir și Demande se trezesc într-o temniță subterană de pe Nemesis, cu Black Lady de față. Tânăra îi adusese acolo, pentru că suprafața planetei devenise instabilă din cauza Cristalullui de Argint și a exploziei pe care o provocase. Cu toate că au ars suprafața planetei, Black Lady este încântată să îi anunțe ca acest lucru a provocat Nemesis să se dezvolte și să devenină de neoprit. Wiseman îi cheamă, iar Black Lady îi duce pe amândoi la el, într-un univers susținut de puterea cristalului Lunii Negre: castelul lui Wiseman. Abia acolo Wiseman le dezvăluia identitatea lui Black Lady. Demande simte că ceva nu este în ordine cu Wiseman care le dă un set și mai puternic de cercei. Wiseman le arată cristalul lui Serenity a cărui putere, conform spuselor lui Black Lady, doar posesoarea o poate folosi. Nemulțumit de acest lucru, Wiseman o trimite pe Black Lady să îi aducă cristalul lui Sailor Moon, iar, în tot acest timp, Black Lady pare a fi într-o transă, dispusă să îi asculte orice poruncă. Demande încearcă să îl facă pe Wiseman să se îndoiască de intențiile lui Black Lady, dar aceasta nu pare deranjată, ci chiar motivată să îi dovedească contrariul. Înainte de a pleca, Black Lady îi îmbrățișează pe Endymion și le spune lui Demande și Safir că cerceii îi vor teleporta oriunde vor. Zicându-i că nimic nu îi va despărți, Black Lady îl sărută pe Endymion. Înapoi în prezent, Usagi se trezește ca dintr-un vis.

În cameră, sunt Makoto, Ami, Minako și Rei, dar și mama lui Usagi. Ikuko fusese informată de fete că Usagi căzuse de pe bara fixă, în ora de educație fizică. Femeia se duce apoi să le pregătească fetelor un ceai. Apare și Luna-P care fusese reparată de Regele Endymion și pe care o folosiseră să șteargă amintirile mamei lui Usagi. Tot acum Usagi află adevăratul motiv pentru care leșinase (folosise prea multă putere atunci când s-a aflat în secolul XXX), iar, dintr-o dată, i se pare că o vede pe Chibi Usa intrând în cameră. Usagi îi duce dorul și le promite prietenelor că va face tot ce îi stă în putință să îi aducă pe Chibi Usa și Mamoru înapoi, două dintre cele mai importante persoane din viața. Văzând cât de puternică a devenit Usagi, Luna este înduioșată. Shingo își întreabă mama de ce pare să aibă privirea goală, iar aceasta îi spune că frumusețea lui Usagi a luat-o prin surprindere.

Înapoi în secolul XXX, în Palatul de Cristal, Endymion se roagă ca Neo Regina Serenity să îi răspundă, să îi spună cum, pentru o clipă, a crezut că soția sa se trezise atunci când a ajutat-o pe Sailor Moon să evadeze din mâinile inamice. Frământat de cele întâmplate, Endymion își dorește să îi fi fost alături Chibi Usei. Diana își face apariția și îi spune că regina se va trezi la momentul potrivit, când ajutorul ei va fi cu adevărat necesar. Pisicuța este perfect sigură că îi va ajuta când vor avea nevoie, așa cum deja făcuse o dată cu Sailor Moon. Îl roagă să încerce să se înveselească și îi zice de Sailor Pluto care este îngrijorată pentru ea. Diana are îndatorirea de a o proteja pe prințesă, ceea ce și Pluto își dorește cu ardoare să facă. Diana îl încurajează, convisă că vor reuși să o aducă pe Chibi Usa înapoi în siguranță.

Usagi și-a condus prietenele până la ieșire, moment în care o cheie de-a lui Sailor Pluto cade din cer. Se transformă și se întorc în secolul XXX. Un nou cristal al Clanului Negru a apărut pe suprafața Lunii din cauza lui Black Lady care este văzută intrând în castelul Regatului Lunii. Black Lady se întâlnește față în față cu tatăl ei, căruia îi spune că a găsit în sfârșit pe cineva care să o facă să își trezească puterile. Când Sailor Moon intră în sală, Black Lady o atacă imediat, încercând astfel să îi ia broșa în care se află cristalul, spiritul Neo Reginei Serenity o apară. Black Lady le repoșează părinților că nu a dorit-o nimeni din Mileniul de Argint. Regele Endymion o strigă pe numele adevărat, dar Black Lady, în schimb, îl cheamă pe Wiseman. Ea se proclamă Black Lady, Conducătoarea Întunericului, cea menită să conducă peste Nemesis.